《下滩作》
宋代·刘子翚

青山锁连环，白间走鸣濑。
迷津毫发间，舟与危石会。
回渊聚浮沫，断壁余澎湃。
玩奇心若惊，览景自不逮。
悠然一回首，孤驿已茫昧。
停桡念经历，履地犹旋愦。
悲风啸枯林，暮野云相盖。
隔船闻和歌，沽酒慰疲怠。

作者简介：刘子翚（huī）（1101～1147）宋代理学家。字彦冲，一作彦仲，号屏山，又号病翁，学者称屏山先生。建州崇安（今属福建）人，刘韐子，刘子羽弟。以荫补承务郎，通判兴化军，因疾辞归武夷山，专事讲学，邃于《周易》，朱熹尝从其学。著有《屏山集》。